वाराणसी। जिले के सिटी मजिस्ट्रेट को सीमा पार पाक से उनके मोबाइल फोन पर धमकी भरा फोन आने के बाद जिला प्रशासन और खुफिया विभाग में हड़कम्प मच गया। ये फोन सिटी मजिस्ट्रेट को 12 मार्च और 13 मार्च को लगातार दो दिनों तक आता रहा जिसके बाद ADM ने जिले के आदमपुर थाने में तहरीर देकर मुकदमा दर्ज कराया है। लेकिन पाक से आने वाले फोन की वजह जानकर आप और भी चौक जाएंगे। सीमा पार से इस अधिकारी को डराया भी गया तो वो भी मस्जिद के विवाद को लेकर जिसकी सुनवाई इस अधिकारी के कोर्ट में चल रही है। वहीं मामले का खुलासा होने पर जिले के डीएम और एसएसपी ने हस्तक्षेत किया और मुकदमा दर्ज होने के साथ ही खुफिया एजेंसियां भी जांच में जुट गई हैं।